
บทคัดย่อ

การศึกษาครั้งนี้มีวัตถุประสงค์เพื่อสร้างและพัฒนาชุดการเรียนรู้ เรื่องการแก้โจทย์ปัญหาคณิตศาสตร์ ด้วยกิจกรรมการเรียนรู้แบบร่วมมือ สำหรับนักเรียนชั้นประถมศึกษาปีที่ 4 เพื่อเปรียบเทียบผลสัมฤทธิ์ทางการเรียนของนักเรียนก่อนและหลังเรียนด้วยชุดการเรียนรู้ที่พัฒนาขึ้น และเพื่อศึกษาความพึงพอใจผู้เรียนที่มีต่อชุดการเรียนรู้ที่พัฒนาขึ้น ประชากร คือนักเรียน
ชั้นประถมศึกษาปีที่ 4 โรงเรียนเทศบาลบ้านศรีมหาราชา อำเภอศรีราชา  จังหวัดชลบุรี ปีการศึกษา 2555 ภาคเรียนที่ 2 จำนวน 4 ห้อง จำนวน 160 คน  กลุ่มตัวอย่าง คือ นักเรียนชั้นประถมศึกษา
ปีที่ 4/2 ภาคเรียนที่ 2 โรงเรียนเทศบาลบ้านศรีมหาราชา  อำเภอศรีราชา  จังหวัดชลบุรี ปีการศึกษา 2555 จำนวน 40 คน ได้มาโดยวิธีเลือกแบบเจาะจง (Purposive Sampling) เครื่องมือที่ใช้
ในการศึกษา คือ (1) แผนการจัดการเรียนรู้ เรื่องการแก้โจทย์ปัญหาคณิตศาสตร์ สำหรับนักเรียน
ชั้นประถมศึกษาปีที่ 4  จำนวน 17 แผน (2) ชุดการเรียนรู้ เรื่องการแก้โจทย์ปัญหาคณิตศาสตร์
ด้วยกิจกรรมการเรียนรู้แบบร่วมมือสำหรับนักเรียนชั้นประถมศึกษาปีที่ 4  จำนวน 5 ชุด
(3) แบบทดสอบวัดผลสัมฤทธิ์ทางการเรียนเรื่อง การแก้โจทย์ปัญหาคณิตศาสตร์ สำหรับนักเรียนชั้นประถมศึกษาปีที่ 4  แบบปรนัย 4 ตัวเลือก จำนวน 30 ข้อ  (4) แบบวัดความพึงพอใจของนักเรียนที่มีต่อการเรียนการสอนโดยใช้ชุดการเรียนรู้ เรื่องการแก้โจทย์ปัญหาคณิตศาสตร์ ด้วยกิจกรรม
การเรียนรู้แบบร่วมมือ สำหรับนักเรียนชั้นประถมศึกษาปีที่ 4 ผลของการศึกษาพบว่า ชุดการเรียนรู้ เรื่องการแก้โจทย์ปัญหาคณิตศาสตร์ ด้วยกิจกรรมการเรียนรู้แบบร่วมมือ สำหรับนักเรียน
ชั้นประถมศึกษาปีที่ 4   ที่ผู้ศึกษาสร้างขึ้นมีประสิทธิภาพ 83.40/ 83.83 ซึ่งสูงกว่าเกณฑ์มาตรฐาน
80/ 80 ที่ตั้งไว้ นักเรียนกลุ่มตัวอย่างที่ได้รับการสอนโดยการใช้ชุดการเรียนรู้ มีคะแนนการทดสอบหลังเรียนสูงกว่าก่อนเรียน ซึ่งแตกต่างกันอย่างมีนัยสำคัญทางสถิติที่ระดับ .05 และนักเรียน
มีความพึงพอใจต่อการใช้ชุดการเรียนรู้ อยู่ในระดับความพึงพอใจมาก สรุปได้ว่า ชุดการเรียนรู้ เรื่องการแก้โจทย์ปัญหาคณิตศาสตร์ ด้วยกิจกรรมการเรียนรู้แบบร่วมมือ สำหรับนักเรียน
ชั้นประถมศึกษาปีที่ 4  มีประสิทธิภาพสามารถนำไปใช้ประกอบการเรียนการสอน กลุ่มสาระ
การเรียนรู้คณิตศาสตร์ได้

